‘Bohemian Rhapsody’ wen groot by Globes | Netwerk24
Deur AJ Opperman 07 Januarie 2019 07:19
Bohemian Rhapsody, die fliek oor die ontslape musikant en Queen-voorsanger, Freddie Mercury, is as die beste fliek tydens die 76ste Golden Globe-toekenningsgeleentheid in die Beverly Hilton-hotel in Los Angeles, Amerika, bekroon.
Rami Malek (middel) saam met twee van die Queen-lede, Brian May en Rogter Taylor by die 76ste Golden Globe-toekenningsgeleentheid. Foto: Jordan Strauss/Invision/AP
Rami Malek het ook die prys as beste akteur in ’n fliekdrama opgeraap vir sy rol as Mercury in die fliek Bohemian Rhapsody. Dit is sy eerste Golden Globe-prys en sy derde benoeming.
Hy het die lede van Queen bedank. Brian May en Roger Taylor was in die gehoor. Hy het ook vir Mercury bedank wat in 1991 dood is.
Bryan Singer is die regisseur van die fliek.
Green Book is as beste komiese fliek aangewys, en Mahershala Ali is as beste manlike byspeler in 'n komedie vir sy rol hierin bekroon.
Die fliek is ook as beste draaiboek aangewys. Peter Farrelly, Nick Vallelonga en Brian Currie is die skrywers.
Green Book is aangewys as beste fliek – komedie of musiekspel.
Hoewel A Star is Born ’n groot gunsteling was om talle pryse te ontvang, het dit weinig ontvang.
Dit is wel bekroon met beste oorspronklike lied, “Shallow”.
Bradley Cooper is as beste akteur en regisseur vir A Star is Born benoem en Lady Gaga is as beste aktrise benoem, maar die fliek het nie een van hierdie kategorieë gewen nie.
Christian Bale is bekroon as beste akteur in ’n komedie-fliek vir sy rol in Vice.
Glenn Close is as beste aktrise in ’n fliekdrama aangewys. Sy het dit vir haar rol in The Wife gewen.
Die befaamde skrywer Joe Castleman (Jonathan Pryce) word na Swede genooi om met ’n Nobelprys vir letterkunde vereer te word. Sy vrou, Joan (Close), is op die oog af net so verheug oor haar man se prestasie en besef skynbaar dit sal vir hulle albei die kroon span op ’n leeftyd se harde werk.
Glenn Close tydens die Golden Globe-pryse. Foto: Jordan Strauss/Invision/AP
Tydens die ontvangs van haar prys het “ ’n bewoë Close na haar ma verwys wat haar lewe lank aan haar pa se sy was en in haar 80’s gevoel het dat sy self niks vermag het nie.
“Ons moet persoonlike vervulling vind, ons mag dit doen.”
Alfonso Cuarón is as beste regisseur vir sy fliek Roma aangewys. Roma het ook die prys vir beste fliek in ’n buitelandse taal opgeraap.
The Assassination of Gianni Versace: American Crime Story het die prys as beste beperkte reeks ontvang.
Die volledige lys wenners is:
Beste fliek – komedie of musiekspel
Beste manlike byspeler in ’n fliek
Beste vroulike byspeler in ’n fliek
Peter Farrelly, Nick Vallelonga en Brian Currie, Green Book
Roma is as beste fliek in ’n buitelandse taal aangewys.
Beste fliek in ’n uitheemse taal
Beste oorspronklike klankbaan in fliek
Beste televisiereeks – drama
Beste televisiereeks – musiekspel of komedie
Beste vertoning deur ’n akteur in ’n reeks – drama
Beste vertoning deur ’n aktrise in ’n reeks – drama
Beste vertolking deur ’n akteur in ’n reeks – musiekspel of komedie
Beste vertolking deur ’n aktrise in ’n reeks – musiekspel of komedie
Beste beperkte televisiereeks of fliek
Darren Criss Foto: Jordan Strauss/Invision/AP
Beste akteur in ’n beperkte reeks of televisiereeks:
Beste aktrise in ’n beperkte reeks of televisiefliek:
Beste manlike byspeler in ’n reeks, beperkte reeks of televisiefliek:
Beste vroulike byspeler in ’n reeks, beperkte reeks of televisiefliek:
Meer oor: Golden Globe-Pryse | Flieks | Televisie
Hier is al die Golden Globes-wenners!